Neymar lahkus treeningult longates (0)
Brasiilia koondise täht Neymar lahkus tänaselt treeningult pärast 15 minutit ja lonkas tugevalt, vahendab ESPN FC.
Neymarile teeb muret parem jalg - sama parem jalg, mille tõttu ta enne MM-i neli kuud mängida ei saanud. Kui enne oli jalas mõra, siis Brasiilia koondise tohtri Rodrigo Lasmari sõnul on olukord nüüd palju leebem.
"Me saame teha seda, et rahuneme maha," märkis Lasmar, et probleem tulenes hoobist, mille Neymar Šveitsi vastu sai. "Šveitsi vastu alustajatele oli täna planeeritud lühem treening, nad veel taastuvad. Neymar treenis natuke, tundis valu, läks füsioteraapiasse ja treenib homme juba normaalselt."
Brasiilia alustas suurturniiri pühapäeval, kui šveitslastega 1:1 viigistati. Mängus tehti Neymarile kümme viga, mis on viimase viie MM-i rekord.